Metodické usmernenie č. MF/010451/2017-352 zo dňa 23.03.2017 k postupom účtovania rozpočtových a mimorozpočtových peňažných prostriedkov v hotovosti a na účtoch v banke
Rozpočtové organizácie a  príspevkové organizácie vedú účtovníctvo v zmysle zákona č. 431/2002 Z. z. o účtovníctve v znení neskorších predpisov a na základe Opatrenia MF SR č. 16786/2007-31, ktorým sa ustanovujú podrobnosti o postupoch účtovania a rámcovej účtovej osnove pre rozpočtové organizácie, príspevkové organizácie, štátne fondy, obce a vyššie územné celky v znení neskorších predpisov (ďalej len „Opatrenie“).
Rozpočtové organizácie  sústreďujú všetky svoje  rozpočtové príjmy na svojom príjmovom rozpočtovom účte a realizujú všetky svoje rozpočtové výdavky z výdavkového rozpočtového účtu, v zmysle § 22 ods. 4  zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov. V prípade, ak rozpočtová organizácia vykonáva podnikateľskú činnosť na základe osobitného predpisu, príjmy a výdavky na túto činnosť sústreďuje na samostatnom mimorozpočtovom účte. Podľa § 40 Opatrenia účtuje o týchto finančných prostriedkoch na účte 221 – Bankové účty.
Obec, vyšší územný celok a príspevková organizácia účtuje o  finančných prostriedkoch na bankových účtoch na syntetickom účte 221 – Bankové účty. Štátna rozpočtová organizácia na účte 221 – Bankové účty, účtuje o mimorozpočtových účtoch vedených v Štátnej pokladnici. Analytické členenie syntetického účtu 221 je možné vytvoriť podľa potrieb účtovnej jednotky.

Príjem a výdavok peňažnej hotovosti v pokladnici je vo všetkých účtovných jednotkách účtovaný prostredníctvom účtu 
211 – Pokladnica. Prevod peňažných prostriedkov v hotovosti medzi pokladnicou a  bankovými účtami, medzi bankovými účtami navzájom, medzi bankovými účtami a účtami rozpočtových príjmov alebo rozpočtových výdavkov sa účtuje na účte 261 – Peniaze na ceste. Na tomto účte sa účtujú aj peňažné prostriedky klientov Štátnej pokladnice vedené na hotovostnom účte vo Všeobecnej úverovej banke.

Postup účtovania rozpočtových prostriedkov:
Štátna rozpočtová organizácia
Text	MD	D	
Výber hotovosti  z výdavkového účtu – výpis z výdavkového účtu	261	225	
Príjem prostriedkov na hotovostný účet vo VÚB	261	261	
Výber z hotovostného účtu vo VÚB	261	261	
Príjem do pokladnice – príjmový pokladničný doklad	211 	261	
Odvod peňažných prostriedkov z pokladnice na príjmový účet – výdavkový pokladničný doklad	261	211	
Príjem prostriedkov na hotovostný účet vo VÚB	261	261	
Odvod prostriedkov z hotovostného účtu vo VÚB na príjmový účet	261	261	
Príjem peňažných prostriedkov na príjmový účet – výpis z bankového účtu	224	261	

Rozpočtová organizácia samosprávy
Text	MD	D	
Výber peňažných prostriedkov z výdavkového rozpočtového účtu – výpis z bankového účtu	261	222	
Príjem do pokladnice – príjmový pokladničný doklad	211	261	
Odvod peňažných prostriedkov z pokladnice na príjmový účet – výdavkový pokladničný doklad	261	211	
Príjem peňažných prostriedkov na príjmovom rozpočtovom účte – výpis z účtu	223	261	

Postup účtovania mimorozpočtových prostriedkov – štátna rozpočtová organizácia, rozpočtová organizácia samosprávy
Text	MD	D	
Prevod  prostriedkov na mzdy za december z rozpočtového účtu – výpis z výdavkového účtu	261	225,
222	
Príjem  prostriedkov na mzdy za december na depozitný účet -  výpis z depozitného účtu	221	261	
Prevod peňažných prostriedkov na účet sociálneho fondu – výpis z výdavkového účtu	261	225,
222	
Príjem peňažných prostriedkov na účte sociálneho fondu – výpis z účtu sociálneho fondu	221	261	
Prevod prostriedkov z mimorozpočtového účtu na príjmový účet - výpis z mimorozpočtového účtu	261	221	
Príjem prostriedkov na príjmový účet	224,
223	261	

Postup účtovania finančných prostriedkov – obec, VÚC 
Text	MD	D	
Výber hotovosti z účtu cudzích prostriedkov – výpis z bankového účtu	261	221	
Príjem do pokladnice – príjmový pokladničný doklad	211	261	
Poskytnutý krátkodobý úver – prevod z úverového účtu na bežný účet - výpis z úverového účtu	261	231	
Príjem úverových prostriedkov na bežný účet – výpis z bežného účtu	221	261	
Poskytnutý dlhodobý úveru – prevod z úverového účtu na bežný účet - výpis z úverového účtu	261	461	
Príjem úverových prostriedkov dlhodobého úveru na bežný účet – výpis z bežného účtu	221	261	

Príspevková organizácia samosprávy
Text	MD	D	
Výber peňažných prostriedkov z bežného účtu – výpis z bankového účtu	261	221	
Príjem do pokladnice – príjmový pokladničný doklad	211	261	
Odvod peňažných prostriedkov z pokladnice na bankový účet – výdavkový pokladničný doklad	261	211	
Príjem peňažných prostriedkov na bežnom účte – výpis z účtu	221	261	

Dátum:          27.03.2017
Vypracoval:  Ing. Jana Hvojníková
                    samostatné oddelenie legislatívy a metodiky verejnej správy 
                    tel.: 02/59 58 32 35

Schválil:       Ing. Ladislav Zakhar, PhD.
                    vedúci samostatného oddelenia legislatívy a metodiky verejnej správy
                    tel.: 02/59 58 32 22

                    Ing. Miriam Majorová, PhD.
                    generálna riaditeľka sekcie štátneho výkazníctva